|  |  |
| --- | --- |
| **Názov predmetu** | **Geografia** |
| **Časový rozsah výučby** | 1 hodina týždenne, spolu 33 vyučovacích hodín |
| **Ročník** | ôsmy |
| **Škola** | **Súkromná základná škola**  **Oravská cesta 11**  **Žilina** |
| **Stupeň vzdelania** | **ISCED 2** |
| **Názov Školského vzdelávacieho programu** | **S angličtinou objavujeme svet** |
| **Dĺžka štúdia** | **5 rokov** |
| **Forma štúdia** | **denná** |
| **Vyučovací jazyk** | **slovenský jazyk** |

**Učebné osnovy**

**Učebné osnovy sú totožné so vzdelávacím štandardom ŠVP pre príslušný predmet.**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **Charakteristika predmetu**  Predmet geografia rozvíja u žiakov poznanie jedinečnosti planéty Zem. Žiaci pochopia význam poznania zákonitosti Zeme. Uvedomia si, že dokonalé pochopenie princípov existencie Zeme im pomôže ju využívať a chrániť. Zručnosti, ktoré žiaci získavajú a prehlbujú pri štúdiu geografie, im umožňujú spoznávať krajinu, zákonitosti jej usporiadania, možnosti optimálneho využitia a ochrany krajiny človekom. Obsah geografie sa sústreďuje aj na väzby prírody a ľudskej spoločnosti. Vzhľadom na nárast problémov, vyplývajúcich z aktivít človeka a ich dopadu na prírodné prostredie i na spoločnosť, žiaci získajú aj skúsenosti ako reagovať na zmeny v priestore, pochopiť ich a v budúcnosti riešiť.  Regionálna geografia v základnej škole tvorí základ vyučovania geografie. Je to pre žiakov prijateľný spôsob, ako získať veľa zaujímavých informácií o prostredí, ktoré ich zaujíma a pritom sa naučiť potrebné informácie. Regionálna geografia nie je len opis javov v jednotlivých regiónoch, ale prostredníctvom konkrétnych javov žiaci získajú informácie, naučia sa ich porovnávať, triediť, vyhľadávať vzťahy a vysvetľovať ich.  Obsah učiva v ročníkoch 6. – 9. sa opiera o spoznávanie jednotlivých regiónov Zeme systémom od najvzdialenejších oblastí po najbližšie (nadväzuje na základy geografických poznatkov z vlastivedy). V úvode každého ročníka sú vstupné praktické témy, ktoré napomáhajú porozumieť vybranej problematike. Každý z regiónov je rozdelený na tri vzájomne previazané organické súčasti:  A) Základné informácie o regióne v kontexte planéty Zem.  B) Objavovanie prírodných a človekom vytvorených osobitostí regiónu a ich porovnanie so Slovenskom (miestnou krajinou)  C) Environmentálne súvislosti spestrené zaujímavosťami o regióne.  Vzdelávací obsah 8. ročníka je v nadväznosti na uvedené v Štátnom vzdelávacom programe rozdelený do týchto tematických celkov:   * Geografia v bežnom živote * Slovensko – fyzicko-geografická charakteristika * Slovensko – humánno-geografická charakteristika     Odporúčania Pedagogicko-organizačných pokynov sú rozpracované v štandardoch predmetu.  Realizácia vyučovania geografie prebieha jednak v kmeňových triedach, jednak v počítačových učebniach. V špecifických prípadoch sa výučba uskutočňuje mimo priestorov školy (exkurzie, vychádzky).  **Ciele predmetu**  Zmyslom zemepisného vzdelávania je zohľadňovať zásadu postupovať od známeho k neznámemu, od jednoduchého k zložitému, od konkrétneho k abstraktnému, naučiť žiakov využívať získané vedomosti v praxi, orientovať sa v geografických informáciách a nie získavať encyklopedické vedomosti, ale aj   * rozvíjať schopnosť objavovať, hľadať vzájomné vzťahy a snahu vysvetľovať ich * rozvíjať chuť učiť sa * všímať si priestor, v ktorom žijeme a jeho zmeny * prejavovať záujem o spôsob života ľudí v jednotlivých častiach sveta * vedieť čítať mapu, orientovať sa na nej, vedieť používať plány miest, autoatlas * vnímať jedinečnosť prírodných javov a výtvorov na Zemi a vysvetliť prírodné javy na základe vedomostí * rozumieť grafom a diagramom * hľadať riešenia na otázky, hľadať informácie, interpretovať riešenia problémov (riešiť projekt, prezentovať ho) * diskutovať o návrhoch * oceniť krásu kultúrnych pamiatok, naučiť sa ich vážiť a chrániť   .  *Ciele geografie v 8. ročníku:*  Žiak dokáže   * získať základné vedomosti o Slovensku, komplexne hodnotiť z hľadiska jeho prírodných i kultúrnych charakteristík, * rozvíjať schopnosť objavovať a snahu vysvetľovať, hľadať vzájomné vzťahy a vysvetľovať ich, * zhodnotiť rozmiestnenie obyvateľstva na Slovensku, podmienky pre život človeka v jednotlivých oblastiach, * prejavovať záujem o kultúru, spôsob života ľudí v rôznych častiach Slovenska, * rozvíjať kompetencie vedúce k iniciatívnosti a tvorivej práci žiakov spracúvaním projektov s mapou a zaujímavými miestami Slovenska. Žiaci samostatne s pomocou literatúry a internetu spracúvajú informácie o krajine. * kultúrne kompetencie rozšíriť prostredníctvom poznania rôznych kultúr vo vybraných regiónoch sveta. Geografia učí vážiť si iné kultúry pri zachovaní vlastnej identity, venuje sa ľudovej kultúre a kultúrnym tradíciám. Kultúrne pamiatky sú súčasťou obsahu regionálnej geografie. * vedieť čítať mapu, orientovať sa na nej a používať ju pri získavaní informácií o daných lokalitách, vedieť nájsť mapu na internete, * oceniť krásu kultúrnych pamiatok, naučiť sa ich vážiť si a chrániť, * diskutovať o geografických zaujímavostiach – prírodných a kultúrnych pamiatkach regiónov, * získavať údaje zo zdrojov, využiť internet, odbornú literatúru.     **Prehľad výchovných a vzdelávacích stratégií**  Geografia rozvíja súbor kľúčových kompetencií, ktoré majú prevažne priestorový a integrujúci charakter. Považuje sa za ne súbor vedomostí, zručností a schopností, ktoré vie žiak správne skombinovať a tak porozumieť, interpretovať a prakticky využívať danosti krajiny  *Základné predmetové kompetencie (spôsobilosti)*  Žiak bude schopný:   * + - * orientovať sa na mape – automapa, internetová mapa, turistická mapa, určiť geografickú polohu bodu na mape geografickými súradnicami,       * vedieť čítať a interpretovať údaje z máp, plánov a iných zdrojov, vedieť diskutovať o cestách objaviteľov do rôznych častí sveta,       * pripraviť projekt, získavať informácie, hľadať odpovede na otázky, porovnávať, triediť, vyhodnocovať, vypracovať a prezentovať ho,       * diskutovať o geografických zaujímavostiach – prírodných a kultúrnych,       * získavať údaje zo zdrojov, využiť internet, odbornú literatúru,       * tvoriť mentálne mapy so symbolmi,       * rozvíjať jednotlivé druhy funkčnej gramotnosti.   Žiak sa naučí chápať :   * vznik a proces prírodných dejov v jednotlivých oblastiach sveta * vzájomné väzby v krajine   *Komunikatívne a sociálno-interakčné spôsobilosti*  Na rozvoj kľúčovej komunikačnej kompetenciesú využívané stratégie, ktoré žiakom umožňujú:   * vecne správne sa vyjadrovať verbálne, písomne a graficky k danej učebnej téme * vedieť spracovať a prezentovať jednoduchý projekt so zameraním na ciele, metódy, výsledky a ich využitie. * rozumieť rôznym typom máp, grafov a tabuliek * spolupracovať pri získavaní informácií, hľadaní riešenia problémov vo dvojici alebo v menších skupinách * identifikovať a správne používať základné pojmy   *Interpersonálne a intrapersonálne spôsobilosti*  Pre vytváranie a rozvíjanie kľúčovej kompetencie k učeniu sú využívané stratégie, ktoré majú žiakom umožniť:   * hľadať odpovede na otázky, zdôvodňovať, uvažovať, hodnotiť * poznať a pochopiť prírodné procesy a vedieť ich využívať v praxi * vážiť si iné kultúry pri zachovaní vlastnej identity * získané schopnosti využiť pri oddychových aktivitách (cestovanie, rekreácia) * hodnotiť vlastné výkony a pokroky v učení   *Schopnosť tvorivo riešiť problémy*  Na vytvorenie a rozvoj kľúčovej kompetencie k riešeniu problémov sú využívané stratégie, ktoré majú žiakom umožniť:   * získavať informácie, ktoré sú potrebné k dosiahnutiu cieľa * rozvíjať podnikateľské zručnosti žiakov ( cestovné kancelárie, rozvoj regiónov) * zhodnotiť perspektívy rozvoja krajiny pre budúcnosť * riešiť úlohy zamerané na rozvoj porozumenia a aplikácie * navrhovať rôzne riešenia úloh, postupov a prístupov * rozvíjať schopnosti a zručnosti pri riešení praktických úloh, spracovávaní jednoduchých správ z pozorovaní a jednoduchých školských projektov * využívať tvorivosť a nápaditosť * samostatne tvoriť závery na základe zistení, skúmaní alebo riešení úloh * predpokladať a určiť príčinné súvislosti, pozorovať, experimentovať a odhadovať * používať správne postupy a techniky pri praktických činnostiach * rozvíjať podnikateľské zručnosti žiakov spracúvaním projektov.   **Stratégia vyučovania**   |  |  |  |  | | --- | --- | --- | --- | | **Názov tematického celku** | **Stratégia vyučovania** | | | | **Metódy a postupy** | **Formy práce** | | | Geografia v bežnom živote | ***Všeobecno-didaktické metódy***   * Informačno-receptívna metóda – úvod do nových tematických celkov (fakty, názvy, termíny, postupy...) * Reproduktívna metóda – zručnosti a návyky (aplikovanie pojmov, vzťahov, zákonov, teórií...) * Problémový výklad * Heuristická metóda * Výskumná metóda   ***Konkretizácia***  Metóda výkladu, metóda demonštrovania a pozorovania, sokratovská metóda, prípadová štúdia, metóda riešenia úloh, ditor, kooperatívne vyučovanie | | *metodické formy*: rozprávanie, objasňovanie, opis, rozhovor, diskusia, vysvetľovanie, beseda, demonštračná metóda, pozorovanie, manipulácia s predmetmi, inštruktáž, samostatné štúdium, písomné práce, práca s IKT  *sociálne formy:* frontálne, individuálne, skupinové vyučovanie  *organizačné formy*  vyučovacia hodina, projekty, vychádzka, domáca práca | | Slovensko-fyzicko-geografická charakteristika | | Slovensko -humánno -geografická charakteristika | |

**HODNOTENIE A SEBAHODNOTENIE**

Hodnotenie úrovne vedomostí a zručností sa realizuje na základe Metodického pokynu č. 22/2011 čl. 9 na hodnotenie žiakov. Žiaci so ŠVVP sú hodnotení s ohľadom na svoje možnosti a v súlade s Metodickým pokynom č. 22/2011 a s prihliadnutím na odporúčania CPPPaP.

Kontrola a hodnotenie žiakov bude prebiehať:

* verbálnou formou
* písomnou formou
* prezentácia projektov – kontrola a hodnotenie kombinácie písomných a grafických prejavov spolu s komunikačnými zručnosťami žiaka.

**Stupnica pre hodnotenie:**

100 – 90 % ........... 1

89 – 75 % ............. 2

74 – 50 % ............. 3

49 – 30 % ............. 4

< 30 % .................. 5

|  |  |
| --- | --- |
| **Výkonový štandard** | **Obsahový štandard** |
| **Žiak na konci 8. ročníka základnej školy vie/dokáže:**   * zhodnotiť polohu Slovenska v rámci Európy a sveta z mapy (hranice, susedné štáty, horské celky, nížiny, podnebné pásma) („čítanie“ mapy), * identifikovať na mape najväčšie pohoria, nížiny a kotliny Slovenska, * vysvetliť vplyv oceánu a prevládajúceho západného prúdenia vzduchu na podnebie Slovenska, * zdôvodniť vznik troch klimatických oblastí na území Slovenska, * vymedziť a porovnať podľa mapy povodia najväčších slovenských riek, * vysvetliť príčiny rozdielov v množstve vody počas roka v najväčších riekach Slovenska, * v tematickej mape rozlíšiť oblasti s vysokým výskytom zdrojov podzemnej vody, * odôvodniť pomocou nákresu usporiadanie vegetačných (rastlinných) stupňov na Slovensku, * uviesť päť typických rastlinných a živočíšnych druhov žijúcich v jednotlivých vegetačných stupňoch, * v tematickej mape ohraničiť veľkoplošné chránené územia na Slovensku („čítanie“ mapy), | * Karpaty Tatry, Nízke Tatry, * Slovenské Rudohorie, Štiavnické vrchy, Slovenský raj, Slovenský kras, * Muránska planina, Veľká Fatra, * Malá Fatra, Poľana, Pieniny, * Vihorlat, Slanské vrchy, Nízke Beskydy * Podunajská nížina, Záhorská nížina, Hornonitrianska kotlina, Považské podolie, Žilinská kotlina, Juhoslovenská kotlina, Košická kotlina, Východoslovenská nížina * Dunaj, Váh, Hron, Orava, Hornád,   Poprad, Ondava jazerá, plesá,   * umelé vodné nádrže minerálne a   termálne pramene   * klimatické oblasti vegetačné * (rastlinné) stupne, chránené oblasti |
| * v časovej postupnosti zaradiť tri najdôležitejšie historické udalosti v dejinách Slovenska, * vysvetliť príčiny zmien v počte obyvateľov Slovenska za posledných 50 rokov, * zhodnotiť vplyv prírodných podmienok na nerovnomerné rozmiestnenie obyvateľstva Slovenska, * zdôvodniť rozmiestnenie národností na území Slovenska, * na základe tematickej mapy vytvoriť zoznam desiatich najľudnatejších miest Slovenska, * zdôvodniť výnimočnosť postavenia Bratislavy a Košíc na Slovensku a v Európe, * vysvetliť príčiny zmien v hospodárstve Slovenska po roku 1989, * porovnať hospodárstvo a odvetvovú štruktúru priemyslu v jednotlivých regiónoch Slovenska, * v obsahu tematickej mapy rozlíšiť najznečistenejšie oblasti Slovenska („čítanie“ mapy), * zhodnotiť možnosti Slovenska z pohľadu rozvoja cestovného ruchu, * zaujať postoj k trom závažným problémom Slovenska, * zdôvodniť zaradenie piatich pamiatok do Zoznamu kultúrneho a prírodného dedičstva UNESCO a ukázať ich na mape, * vymedziť na mape administratívneho členenia Slovenska hranice jednotlivých krajov (VÚC) a určiť ich hlavné mestá, * porovnať prírodné podmienky krajov na západnom, strednom a východnom Slovensku, * usporiadať podľa rozlohy a počtu obyvateľov tri najväčšie kraje Slovenska, * porovnať jednotlivé kraje navzájom a vystihnúť tri spoločné a tri rozdielne črty v ich hospodárstve. | * história, * obyvateľstvo, * mestá, * vidiecke sídla * Bratislava, Trnava, Košice, Prešov, Banská Bystrica, Žilina, Nitra, Trenčín, Poprad, Martin * hospodárstvo a nerastné suroviny * administratívne členenie * cestovný ruch * problémy Slovenska * regióny Slovenska * pamiatky zaradené v zozname * prírodného a kultúrneho * dedičstva UNESCO   Tvorba a realizácia celoškolského projektu |

**Integrácia anglického jazyka do predmetu geografia metodikou CLIL.**

Počas celého školského roka sa budeme usilovať prostredníctvom metodiky CLIL nielen poskytovať priestor pre zdokonalenie zručností a vedomostí v oblasti geografie, ale takisto budeme dbať na hodnotenie jazykových zručností vzhľadom na povahu predmetu. Žiaci budú hodnotení predovšetkým z hľadiska obsahu a zručností, ktoré nadobudnú počas štúdia, až na druhom mieste berieme do úvahy hodnotenie jazykové. Ale i toto bude kritériom pri hodnotení a známkovaní predmetu.